ມອບເຄື່ອງຊ່ວຍເຫຼືອຜູ້ທຸກຍາກ ໃນຊົນນະບົດ ຫ່າງໄກສອກຫຼີກ ສປປ ລາວ

Donation to Help Poor People in Rural and Remote Area of Laos

**ໃນວັນທີ 2**3 **ກຸມພາ 2021 ທ່ານ ສີສະຫວັດ ເກີດກອງ, ຮອງຜູ້ອໍານວຍການກອງທຶນຫຼຸດຜ່ອນຄວາມທຸກຍາກ ໃນນາມຫົວໜ້າຄະນະລະດົມທຶນເຄື່ອງຊ່ວຍເຫຼືອຜູ້ທຸກຍາກ ກອງທຶນຫຼຸດຜ່ອນຄວາມທຸກຍາກ, ກະຊວງກະສິກໍາ ແລະ ປ່າໄມ້ພ້ອມດ້ວຍຄະນະ ມອບເຄື່ອງນຸ່ງຫົ່ມ ແລະ ອຸປະກອນການຮຽນການສອນຈໍານວນໜຶ່ງໃຫ້ ອົງການປົກຄອງທ້ອງຖິ່ນແຂວງຫຼວງພະບາງ ເພື່ອສົ່ງຕໍ່ໄປຊ່ວຍເຫຼືອຜູ້ທຸກຍາກ ໃນເຂດຊົນນະບົດ ຈໍານວນ 5 ເປົາໃຫຍ່, ມູນຄ່າ 3.200.000 ກີບ ເພື່ອຊ່ວຍບັນເທົາທຸກໄພໝາວຂອງພໍ່ແມ່ປະຊາຊົນບັນດາເຜົ່າ ຢູ່ເຂດຊົນນະບົດຫ່າງໄກສອກຫຼີກ ທີ່ກໍາລັງປະເຊີນໜ້າ ກັບອາກາດໜາວຢູ່ໃນປະຈຸບັນ, ໂດຍສະເພາະແມ່ນເຂດທຸກຍາກຫ່າງໄກສອກຫຼີກໃນພື້ນທີ່ເປົ້າໝາຍຂອງ ກອງທຶນຫຼຸດຜ່ອນຄວາມຍາກ (ທລຍ) ແລະ ໃນວັນທີ 24 ກຸມພາ 2021 ໄດ້ເຄື່ອງນຸ່ງຫົ່ມໃຫ້ຄອບຄົວທຸກຍາກ 6 ຄອບຄົວ ແລະ ອຸປະກອນການຮຽນການສອນຈໍານວນໜຶ່ງ ໃຫ້ນັກຮຽນປະຖົມສົມບູນ ຈໍານວນ 67 ນ້ອງ, ຍິງ 29 ນ້ອງ ຢູ່ບ້ານເພຍເຫຼັກ, ມູນຄ່າ 2.500.000 ກີບ ໂດຍມີຜູ້ຕາງໜ້າຈາກຫ້ອງການແຮງງານ ແລະ ສະຫວັດດີການສັງຄົມ, ຫ້ອງວ່າການປົກຄອງ ແລະ ຫ້ອງການກະສິກໍາ ແລະ ປ່າໄມ້ເມືອງບຸນໃຕ້.**

ຖ້າບຸກຄົນໃດ ຫຼື ອົງການໃດມີຈຸດປະສົງຢາກອຸປະຖໍາຊ່ວຍເຫຼືອເຄື່ອງດັ່ງກ່າວສາມາດຕິດຕໍ່ພົວພັນ ຫ້ອງການ ທລຍ ສູນກາງໄດ້ຕາມເບີໂທຂອງພວກເຮົາໄດ້:

**ເບີໂທ ຫ້ອງການ:** 021-261479-80 ຫຼື

**ເບີໂທ ແລະ ວອດແອບ:**

ທ່ານ ແສງອາລຸນ ພິລາຈັນ: 020 55622205

ທ່ານ ດວງເພັດ ອິນທະວົງ: 020 2223 2409

ທ່ານ ໜູທອງ ສີຫານາມ: 020 5670 4441